CELEX: C2004/179/08
Language: da
Date: 2004-07-10 00:00:00
Title: Sag C-195/04: Sag anlagt den 29. april 2004 af Kommissionen for De Europæiske Fællesskaber mod Republikken Finland

10.7.2004   
            
            
               DA
            
            
               Den Europæiske Unions Tidende
            
            
               C 179/4
            
         Sag anlagt den 29. april 2004 af Kommissionen for De Europæiske Fællesskaber mod Republikken Finland
   (Sag C-195/04)
   (2004/C 179/08)
   Ved De Europæiske Fællesskabers Domstol er der den 29. april 2004 anlagt sag mod Republikken Finland af Kommissionen for De Europæiske Fællesskaber ved K. Wiedner og M. Huttunen.
   Kommissionen har nedlagt følgende påstande:
   
               1.
            
            
               Det fastslås, at Republikken Finland har tilsidesat sine forpligtelser i henhold til artikel 28 EF, fordi Senaatti-kiinteistöt ved indkøb af storkøkkenudstyr har tilsidesat grundlæggende bestemmelser i EF-traktaten, og navnlig princippet om forbud mod forskelsbehandling, som omfatter forpligtelsen til gennemskuelighed.
            
         
               2.
            
            
               Republikken Finland tilpligtes at betale sagens omkostninger.
            
         Søgsmålsgrunde og væsentligste argumenter:
   Selv om fællesskabsdirektiverne vedrørende offentlige indkøb ikke finder anvendelse på kontrakter, hvis værdi ligger under den for anvendelsen af direktiverne fastlagte grænseværdi, skal de grundlæggende bestemmelser i EF-traktaten overholdes, navnlig princippet om forbud mod forskelsbehandling, som omfatter forpligtelsen til gennemskuelighed.
   De Europæiske Fællesskabers Domstol har udtalt, at selv om visse offentlige indkøbskontrakter falder uden for anvendelsesområdet for indkøbsdirektiverne, skal de ordregivende myndigheder, som indgår dem, ikke desto mindre overholde EF-traktatens grundlæggende bestemmelser. Selv om fællesskabslovgiver har været af den opfattelse, at de detaljerede procedurer i direktiverne vedrørende offentlige indkøb ikke skal anses for at finde anvendelse på offentlige kontrakter, hvis værdi ikke overstiger den i de nævnte bestemmelser fastlagte grænseværdi, betyder dette imidlertid ikke i sig selv, at sådanne indkøbskontakter er undtaget fra fællesskabsrettens anvendelsesområde.
   Det fremgår klart af retspraksis, at et indkøb skal offentliggøres i rimeligt omfang, og at forpligtelsen til offentliggørelse også skal overholdes med hensyn til kontrakter, hvis anslåede værdi ligger under grænseværdien for anvendelse af EF-indkøbsdirektiverne.